Egil Hernæs

Egil Ran Hernæs  (født 17. september 1901 i Fåberg, død 12. april 1961) var en norsk jernbanemann, politiker (Ap) og ordfører i Sør-Fron.Hernæs, Egil (1901-1961). Biografi på stortinget.no

Familien var opprinnelig fra Sør-Odal, men far var jernbanemann og ansatt på Fåberg da Egil Hernæs ble født. Senere flyttet de til Stange og Hamar. I 1924 ble han ansatt ved Harpefoss stasjon, faren var da stasjonsmester på Hundorp.

Han var politisk engasjert og da Arbeiderpartiet i 1928 for første gang kom inn i Sør-Frons herredsstyre og fikk to tredjedels flertall, ble han den yngste ordfører i Norge.
Ordførervervet hadde han fra 1928 og frem til sin død i 1961, bortsett fra perioden 1942 til 1945 da Aksel Bjerke (NS) var ordfører.

I perioden 1949 til 1953 satt han på Stortinget som fast møtende varamann for Lars Moen mens han var kirke- og undervisningsminister, og han hadde også vært vararepresentant i to perioder før dette, fra 1934 til 1945.

En av Hernæs' største bragder var at han i 1959 fikk etablert Sør-Fron ungdomsskole som en av de aller første linjedelte ungdomsskoler i Norge. Skolen hadde fire linjer: Teoretisk linje med to fremmedspråk, teoretisk linje med ett fremmedspråk, praktisk linje med ett fremmedspråk og praktisk linje uten fremmedspråk.

I 1960, kort tid før sin død, fikk han Kongens fortjenstmedalje i gull.Tildelinger av ordener og medaljer. kongehuset.no (side besøkt 24. februar 2016)

En byste av Hernæs laget av billedhugger Kåre Orud ble reiste av bygda i 1971.

 Referanser 

 Eksterne lenker 




Kategori:Stortingsrepresentanter 1950–1953
Kategori:Stortingsrepresentanter for Oppland
Kategori:Stortingsrepresentanter fra Ap
Kategori:Ordførere i Sør-Fron
Kategori:Ap-ordførere i Oppland
Kategori:Kongens fortjenstmedalje i gull